
EVELYN WEVER-CROES 


PROME REUNION ENTRE PROME MINISTER 


Y DEPARTAMENTONAN ENCARGA CU 


WATERSPORTS A TUMA LUGA 


Prome Minister Evelyn Wever - Croes a atende e reunion cu 
DIP a organisa cu e diferente departamentonan gubernamental 
y no-gubernamental cu ta encarga cu Watersports. E prome 
reunion aki a tuma luga mientras ta warda pa Ministerio 
Publico y Polis Maritimo finalisa e investigacion di e accidente 
lamentabel cu a tuma luga recientemente, cu a costa bida di 
un hobencita turista. 


Premier Wever - Croes a splica cu tin varios idea cu a wordo 
treci dilanti for di locual ta biba den comunidad y ta sinti cu tin 
un deseo pa regula e sector aki mas. Tambe a tuma nota cu tin 
e deseo pa mira nos beachnan y nos playanan menos ocupa 
cu Watersports. 


Hunto cu DIP, DOW, ATA, AHATA, Directie Scheepvaart y 
Strand Politie, a delibera y evalua con e situacion ta aworaki 
y mira con por mehora. “Gobierno ta tuma e situacion hopi na 
serio y kier ta sigur cu tin e siguridad di localnan y bishitantenan 
na prome luga.” 


Concluyendo, Prome Minister a bisa cu el a haya e oportunidad 
pa combersa cu mayorman di e hobencita cu a fayece prome 
cu nan a bandona e isla y tabata un momento hopi doloroso. 
E mayornan tabata hopi afecta y sin consuelo. Di otro banda e 
mayornan toch ta agradecido cu e atencion cu a haya di Aruba. 
“Aworaki Aruba mester percura pa nos beachnan ta safe pa 
nos localnan y turistanan”, Prome Minister a termina bisando. 

Aña 


ATENCION NA 


Relato Anual 2021 
di ministerio di 
Prome Minister 

ta muestra di 
transparencia 


y ta un afirmacion 
Cu apesar di 
temponan dificil, 
nos por logra hopi. 


Prome MINISTER 


Evelyn Wever-Croes 


GOBIERNO DI ARUBA 

E TEAM NOBO DI FIOD HULANDA TA 

XIOMARA MADURO 


CERA CONOCI CU MINISTER PRESIDENT Y 
MINISTER MADURO DI FINANSA 


FIOT Aruba lo ricibi yudansa den cuadro di Landspakket 


sie liek . a 
Hunto cu Minister President, Minister Maduro di Finansa a 
cera conoci cu e team na cabes di e Fiscale Inlichtingen 
en opsporingsdienst (FIOD), cu ta e departamento di 
Belastingdienst di Hulanda cu ta encarga cu investigacion 
di fraude cu belasting. Den cuadro di e implementacion 
di tema C4 di e Landspakket, FIOD Hulanda lo bay brinda 
sosten y cooperacion na e team di Fiscale Inlichtingen en 
opsporingsteam (FIOT) Aruba di Departamento di Impuesto 
(DIMP). 


E team di FIOD Hulanda a consisti di sr. Nield Obbink, director 
general di FIOD, sr. Edo Edens, director di inteligencia y 


cooperacion internacional di FIOD y sra. Helma Citroen kende 
ta e teamleider internacional di FIOD. 


Na Aruba mescos cu rond di mundo, no ta tur hende ta 
contribui cu nan ‘fair share' na caha di Gobierno y tin biaha ta 
busca manera nan creativo pa no cumpli cu nan deber fiscal. 
E team di FIOT na DIMP ta percura pa haci e investigacion 
necesario pa asina husticia na su turno por percura pa pone 
paro y condena e practicanan ilicito aki. 


Minister Maduro ta spera cu lo por surgi un bon cooperacion 
entre FIOT Aruba y FIOD Hulanda na bienestar di Aruba. 

Minister Maduro ta informa: 


ADUANA DI ARUBA LO RICIBI SOSTEN Y 
COOPERACION DI ADUANA HULANDES DEN 
CUADRO DI ACUERDO DEN LANDSPAKKET 


Recientemente Minister Maduro di Finansa 
a haya bishita di Aduana di Hulanda den 
persona di sr. Bert de Haas y sr. Otto de 
Vries cu tabata compaña pa sr. Croes y sra. É 
Cabenda di Aduana Aruba. Den cuadro di e 
acuerdo cu Hulanda manera stipula den punto 
H11 di e Landspakket, Aduana Hulandes lo 
bay brinda sosten y cooperacion na Aduana 
di Aruba pa e trabounan necesario pa reforsa 
seguridad di nos frontera. 


E meta die bishita di Aduana Hulandes e biaha 
aki tabata pa cera conoci cu e organisacion 
di Aduana di Aruba y inventarisa e necesidad 
pa sosten y cooperacion cu Aduana Hulandes 
lo por brinda. Como parti di e cooperacion, 
lo planifica tambe un bishita pa Aduana na 
Hulanda pa asina e Aduaneronan di Aruba por | 
mira di cerca e procesonan cu lo por wordo 
aplica na Aruba tambe. Den e cooperacion 
aki lo enfoca, entre otro, riba e maneho di 
risico pa e control door di Aduana. Minister 
Maduro ta spera cu e sosten y cooperacion 
cu Aduana Hulandes por brinda lo yuda pa 
sigui profesionalisa e trabou aduanero na 
Aruba, na bienestar di nos Pais. 

Durante conferencia di Prensa Minister di Finansa y Cultura 
Xiomara Maduro: 


E RESULTADO DI E EVALUACION DI 
STANDARD & POOR'S TA DUNA E 
INVERSIONISTA UN SEÑAL CU ARUBA TA 
UN PAIS SIGUR PA NAN INVERSION 


E situacion di debe ta keda un preocupacion 


Durante e conferencia di Prensa, Minister di Finansa y Cultura 
a elabora riba e evaluacion economico y financiero di nos pais 
Aruba door di e companianan di rating. Tur aña den luna di 
maart ta ricibi e evaluacion aki, ultimo tempo esaki ta tuma luga 
virtualmente door di e situacion conoci. E trabaonan a wordo 
haci y minister ta gradici tur persona y instancia cu a brinda e 
informacion con pais Aruba ta avansando economicamente y 
financieramente despues di e situacion di pandemia. Segun 
e mandatario hopi biaha nos ta waak cu Aruba ta bay dilanti 
poco poco na normalidad pero hopi biaha nos ta lubida ariba 
e impacto grandi cu covid tabata tin riba e parti financiero y 
economico di nos pais. 


Na 2020 ora cu e pandemia a haci su entrada na pais Aruba, 
nos pais tabata mey mey di un evaluacion, e compania di rating 
ta trece dilanti cu paisnan na mundo cu ta biba di turismo, den 
esaki Aruba tabata na prome luga di bay conoce un impacto 
grandi caminda a premira na prome instante cu 44% di Aruba 
su economia lo bay atras. Danki na e sosten cu nos pais a 
ricibi di Hulanda e impacto riba nos economia a resulta menos, 
nos a bay a atras cu 27% pero asina mes esaki ta un sla grandi 
economicamente. Aruba cu e sosten di Hulanda, cual a wordo 
enfatiza pa Standard & Poor's, nos pais a recupera mas fuerte 
cu locual a wordo proyecta y nos ta mantene cerca Standard 


8 Poor's un investment grade rating, es decir e rating cu nos 
tin pa inversionista, ta duna nan un señal cu Aruba ta un pais 
sigur pa e inversion. 


Banda di esaki tambe Standard 8 Poor's ta duna nan 
espectativa, nan miras pa cu Aruba ta uno stabiel. Aruba ta 
avansando y ta recuperando pesey ta duna un outlook cu ta 
stabiel pa cu Aruba. Minister di Finansa Xiomara Maduro ta 
remarca cu si Standard & Poor's ta menciona cu e debe di pais 
Aruba, ta keda un preocupacion y den cuadro akinan, e ta un 
punto delicado y cu inversionistanan ta waak e parti akinan. E 
areglonan cu Aruba tin cu Hulanda, e landspakket pa Aruba 
por sali mas fuerte di e situacion cu nos ta y esaki tambe cu 
un eventual prestamo di Hulanda na termino favorabel lo bay 
tin un impacto positivo riba e nivel di deficit y nivel di debe di 
nos pais. Standard 8 Poor's ta keda mira e relacion di Aruba y 
Hulanda den esaki y na ki acuerdo nos lo por yega. 


Minister Maduro a trece dilanti cu siman pasa diabierna 
Conseho di Minister di Reino a indica cu locual ta e fiansanan 
cu nos a haya pa locual ta sosten di likidez di 915.5 miyon 
florin cu esakinan a wordo refinancia pa e periodo nos dilanti 
di 18 luna. Pa esaki pa e proximo 18 luna Aruba lo no mester 
paga y lo ta na 0% di interes, cual sigur pa locual ta trata e 
rating di pais Aruba, e credibilidad financiero pa nos pais y e 
trankilidad cu esaki ta brinda na e invesionistanan tambe ta 
punto cu Standard 8 Poor's ta mira pa manetene su outlook 
stabiel. Tambe Standard & Poor's ta indica cu no solamente e 
convenio cu Hulanda pero si mira un reapertura di e refineria y 
e uso di e terminalnan lo yuda pa hisa e rating di nos pais. Pa e 
ultimo aki Standard & Poor's no a tuma esaki den consideracion, 
mirando e historial di Aruba na 2012 , e gobernacion e tempo 
ey a indica e refineria lo bay habri y cu lo bay tin entrada pero 
esaki no a realiza pesey Standard 8 Poor's awor aki tin mas 
prudencia y ta pesey a laga esaki afo. Importante ta cu Aruba 
ta mantene cerca Standard 8 Poor's un investment grade 
erating y cu un outlook postivo y stabiel cual ta importante pa 
pais Aruba segun Minister di Finansa Xiomara Maduro. 

Durante conferencia di Prensa Minister di Finansa y Cultura 
Xiomara Maduro: 


FITCH TAMBE TA CONFIRMA E PERSPECTIVA 
STABIEL PA PAIS ARUBA 


Awor nos mester traha pa lanta Aruba bek 


Minister di Finansa a trece dilanti den conferencia di Prensa 
cu e compania Fitch Rating tambe ta confirma e perspectiva 
stabiel pa pais Aruba. Mester bisa si cu Fitch Rating, eigenlijk 
tur dos compania di rating, door di e pandemia a degrada e 
rating di nos pais y awo poco poco nan ta stabilisa nan mes pa 
locual ta nan perspectiva pa cu Aruba. Perspectiva pa ambos 
compania di rating, Aruba ta stabiel pero mester bisa si cu 
denter di e pandemia Fitch si a degrada Aruba un tiki mas cu 
locual ta Standard & Poor’s. Minister Maduro a trece dilanti cu 
Fitch a indica cu nan a downgrade Aruba den e di 3 siman di e 
pandemia na 2020, nan a baha Aruba na dos notch, di BBB- te 
BB. E tempo ey nan a pone Aruba na un perspectiva negativo, 
debi na e sla grandi cu Aruba lo bay haya debi na e pandemia. 
Despues di un aña Fitch tambe igual cu Standard & Poor's ta 
mira 

Gobierno di Aruba a reacciona rapido, eficiente y a traha 
den forma pragmatico hunto cu Reino Hulandes pa yega 
na areglonan di cooperacion cu a sostene nos economia. 
Poco poco e compania di rating tambe ta pone atencion riba 
e asistencia cu Hulanda ta dunando, sigur pa e parti di e 
refinanciamento di e debe. E noticia di diabierna siman pasa 
ta uno cu nan ta tene cuenta cune pasobra e ta importante. 


Minister Xiomara Maduro a splica tambe pakico e rating di 
Standard & Poor's y Fitch ta importante, no solamente pa e 
hecho cuAruba ta den recuperacion y mester di inversionistanan 
cu ta kere den bo pais pero tambe esnan cu ta na Aruba sea 
cu nan ta local of nan ta internacional, pa nan sa con Aruba ta 
bay financieramente, pesey e rating bureau ta duna un opinion 
riba nos credibilidad financiero. Minister Maduro ta sigui trece 
dilanti cu ta hopi importante e hecho cu Aruba ta mantene 
locual ta e rating y tin un outlook cu ta stabiel. Gobierno tambe 
na su turno ta beneficia di e bon rating aki ya cu esaki ta yuda 


controla e tasa di interes riba locual ta nos debe nacional. Awo 
mas cu claro gobierno tin cu atende cu tur inversionista y tambe 
cu e rating bureaus, Aruba ta keda haci esaki na un manera 
pro activo y transparente pasobra esaki ta necesario pa pais 
Aruba pa nos recobra e stabilidad y credibilidad financiero pa 
nos pais. 


Hunto cu e grafico adhunto Minister Maduro a brinda splicacion 
riba e rating di nos Pais. Desde 2002 pa awo a cuminsa 
traha cu Fitch y desde 2008 a cuminsa traha cu Standard 
8 Poor's. Por mira e credibilidad financiero di nos pais, por 
mira e bahadanan grandi tin di haber, e hecho cu e situacion 
ta deteriora door di e debe grandi cu nos pais tin y tambe e 
proyectonan cu no a tuma luga, e gobierno e tempo ey a indica 
3 biaha cu e refineria ta bay habri. Nan a gasta conforme cu si 
Aruba a haya e entradanan y enberdad no a haya esaki y aki 
bo ta mira kico e ta haci cu e rating di nos pais ora cu ta gasta 
locual bo no a ricibi. 

E pandemia tambe ta haci un efecto grandi riba e rating di nos 
pais, pesey por waak e cifranan y por nota cu e bahada a tuma 
un stop y cu Aruba a drenta den stabilidad y awor mester traha 
pa lanta bek e rating na Fitch y Standard & Poor's. 


EVALUACION ECONOMICO 4 
Financiero di Aruba 


Aruba's Ratings History 

Financiero di Aruba 

Publico ta importante pa teatro 


MINISTER MADURO TA FELICITA TUR 
ARTISTA NA OCASION DI E CELEBRACION 
DI DIA MUNDIAL DI TEATRO 


Diadomingo ultimo, Minister Xiomara Maduro di Cultura, tabata 
presente na Cas di Cultura pa e celebracion di Dia Mundial di 
Teatro y tambe pa entrega di e Premio Nacional di Teatro 2022 
na sr. Persey Jean D'or. 


Durante e anochi aki, Minister Maduro a hiba palabra y a 
expresa e importancia di teatro pa cu nos cultura, muy en 
particular e mandatario a pone enfasis riba e publico presente 
cu ta un componente importante pa e mundo di teatro. ‘Sin 
publico no tin teatro, e satisfaccion di mas grandi ta e aplauso 
cu cada obra ricibi na final’, asina e mandatario a señala den 
su discurso na e ocasion aki, poniendo luz riba e importancia 
di e presencia di publico pa cu continuacion di e arte di teatro, 
no solamente na Aruba pero tambe rond mundo en general. 


Pa e celebracion aki tabata tin presentacion di diferente artista 
y na final por a aprecia un parti di e obra Romeo y Julieta 
presenta pa e maestronan di CKV y algun artista cu a ricibi e 
masterclass di teatro for di e maestra internacional di teatro, 
sra. Hilda Hellwig. 


E anochi a conta tambe cu e reconocemento di sr. Percey Jean 
D'or na kende a dedica e Premio Nacional di Teatro 2022 pa 
su aporte y trayectoria bunita den e mundo di teatro na Aruba. 


Minister Maduro den su discurso a gradici tur artista y instancia 
cu ta brinda tarima pa nos por biba nos cultura. ‘Cu nos por sigui 
engrandece e arte di teatro y cu nos por sigui mira nos Cas di 
Cultura bon bishita.’ tabata e palabranan final di e mandatario. 
Minister Maduro ta gradici Departamento di Cultura, Fundacion 
Arte Pro Arte (FARPA), Cas di Cultura, UNOCA y tur artista cu 
a duna un presentacion durante e celebracion bunita aki. 

MINISTER MADURO TA FELICITA SR. PERCEY 
JEAN D'OR CU E PREMIO NACIONAL DI 
TEATRO 2022 DECLAMANDO E POEMA 

"ALMA LIBER' 


Durante e celebracion pa conmemora e Dia Mundial di Teatro, 
Minister Maduro di Cultura a haya e honor pa entrega e Premio 
Nacional di Teatro 2022 na sr. Percey Jean D'or pa su aporte 
y trayectoria bunita den e mundo di teatro pa Aruba. Pa e 
ocasion aki, Minister Maduro a declama e poema 'Alma Liber' 
cu ta describi e obra di arte di e artista sr. Frank Croes cu ta 
hiba e mesun nomber. 


Alma Liber 

Habri bo halanan bula 
Bay den tur libertad 
Crusa frontera 

No laga nan gara bo 
No laga nan silencia bo 
Sigui expresa 

Bo ta crea 

Bo ta skirbi 

Bo ta declama 

Bo ta actua 

Bo ta baila 

Bo ta Alma Liber 


Minister di Cultura ta felicita sr. Persey Jean D'or cu e bunita 
Premio Nacional di Teatro 2022 y ta desea Percey hopi exito cu 
tur su proyectonan den tapara na bienestar di teatro y cultura 
di Pais Aruba. Masha pabien Percey! 

ENDY CROES 


MINISTER DI DEPORTE A REUNI 
CU REPRESENTANTENAN DI BEACH 
TENNIS ARUBA 


Den preparacion pa Aruba Open Beach Tennis na november 2022 


Recientemente den un encuentro agradabel Minister Endy 
Croes a reuni cu sr. Sjoerd de Vries y sr. Mark Kiezebrink di 
Beach Tennis Aruba. Sr de Vries tin e proyecto di beach tennis 
cerca di Eagle beach banda di Eagle Resort. Sr. de Vries y 
sr. Kiezebrink te motornan cu ta organisa e famoso Aruba 
Open Beach Tennis cu te evento di mas grandi deportivo no 
solamente na Aruba pero den Caribe. Desde 2020 door di e 
Pandemia di Covid 19 nan no por a sigui cu esaki, actualmente 
tin hopi interes pa organisa e campeonato un biaha mas den 
luna di november di e aña aki. E Mandatario a sigui bisa cu por 
a compronde di organisadonan cu tin mas cu mil deportista 


= 


den e deporte di beach tennis y cu lo ta na Aruba participando 
den diferente categoria. 


E representantenan diAruba Beach Tennis a pidi e Madatario di 
Deporte pa sosten y atencion pa unda e cancha probalemente 
lo mester bin na ex Bushiri y di parti di Gobierno di Aruba su 
contribucion ta pa pone beach cla. E Mandatario a priminti cu 
atrabes di DOW lo haci e conexionnan y claro nan ta conta cu 
e sosten y di Gobierno y Ministerio di Deporte pa cu e proyecto 
aki. Aruba Open Beach Tennis ta priminti di bira un evento 
hopi grandi. 

MINISTER ENDY CROES PRESENTE PA 
DUNA SOSTEN NA ATLETANAN DEN 
E PROME EDICION DI ‘BATTLE OF THE 
RELAYS’ ORGANISA PA ARUBA TRIATHLON 
ASSOCIATION 


I 7> 


Diadomingo den oranan tempran di mainta Minister Endy Croes 
a bishita e prome edicion di ‘Battle of The Relays’, organisa 
Aruba Triathlon Association. E competencia a tuma luga na 
Mangel Halto y a conta cu participacion di mas di 175 atleta 
den diferente categoria. Un competencia cu Aruba Triathlon 
Association a inicia, cu ta uni diferente deporte y tin como 
obhetivo pa disfruta y cera conoci cu e mundo di triathlon. E 
competencia aki ta consisti di tres parti: landamento, ciclismo 
y atletismo. E Mandatario a expresa cu ta sumamente 
impresionante pa sinti e entusiasmo y pa mira e fanaticada 
specialmente e mayornan banda di caminda ta duna tur apoyo y 
sosten na nan yiunan, cu a participa den diferente categoria, ta 
di admira y aprecia e alegria cu ta reina mirando nos atletanan 


practicando deporte. 


Minister Endy Croes ta felicita Aruba Triathlon Association pa 
tremendo iniciativa, alabes ta gradici e boluntarionan cu yuda 
y tur esnan cu a haci e competencia posibel. Masha pabien 
ne atletanan cu a participa y haci e ‘Battle of the Relays’ uno 
sumamente exitoso! Pabien na e ganadonan! 

MINISTER ENDY CROES A ATENDE E 
CEREMONIA DI CUERPO CONSULAR DI 
ARUBA 2022 


Diabierna 18 di maart riba Dia di Himno y Bandera Minister Endy = 28 
Croes a atende e ceremonia di Cuerpo Consular di Aruba. Un 4 
ceremonia cu cada afia ta keda ofreci pa Prome Minister di nos 
pais hunto cu departamento di relacionnan di exterior DBB, 
pa motibo di Pandemia ta exactamente 2 afia cu e encuentro 
aki no por a tuma luga mas. E relacion entre Gabinete Wever- 
Croes y consulnan cu ta representa e nacionalidadnan cu 
ta biba na Aruba, ta un relacion bon y duradero. Na unda cu 
Gabinete Wever Croes a expresa respet pa nan y pa gradici 
nan pa nan cooperacion. 


Prome Minister Evelyn Wever-Croes a hiba un excelente 
discurso, gradiciendo e Cuerpo Consular pa tur nan trabounan 
cu nan ta eherce aki na Aruba, mescos cu director di DBB 
sr Edwin Abath a hiba palabra y tambe Consulado di Brazil 
sr Carlos Augusto cu ta e Presidente di Asociacion di Cuerpo 
Consular Aruba. 


Gobierno di Aruba ta balora tur representante di exterior pa tey 
na Aruba durante momentonan di calamidad y cu a comproba 
di ta instrumental den e recuperacion economico di Aruba. E 
cuerpo diplomatico y consular ta e wowonan y oreanan di sector 
priva, banda di asisti den proteha nan ciudadanonan na Aruba, 
door di esfuersonan e sector priva por haya oportunidadan 
empresarial nobo segun nan ta manifesta na Aruba y/of den e 
paisnan cu ta representa. 


Finalisando Minister Endy Croes a expresa cu despues di 
dos aña nos por a reuni atrobe y pasa un momento hunto y 
agradabel compartiendo cu diferente Consulnan riba un dia 
asina special manera nos dia nacional. Un merdia ameno y 
hopi exitoso unda a intercambia ideanan. 

